Document ID: 32014D0006

KOMISSION TÄYTÄNTÖÖNPANOPÄÄTÖS,
annettu 9 päivänä tammikuuta 2014,
Euroopan parlamentin ja neuvoston direktiiveissä 98/70/EY ja 2009/28/EY vahvistettujen kestävyyskriteerien täyttymisen osoittamiseen käytettävän ”vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmän” hyväksymisestä
(2014/6/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (1) ja erityisesti sen 18 artiklan 6 kohdan,
ottaa huomioon bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY (2) ja erityisesti sen 7 c artiklan 6 kohdan,
on kuullut biopolttoaineiden ja muiden bionesteiden kestävyyttä käsittelevää komiteaa,
sekä katsoo seuraavaa:
(1)
Direktiiveissä 98/70/EY ja 2009/28/EY vahvistetaan biopolttoaineiden kestävyyskriteerit. Direktiivin 98/70/EY 7 b ja 7 c artikla ja liite IV ovat samanlaiset kuin direktiivin 2009/28/EY 17 ja 18 artikla ja liite V.
(2)
Kun direktiivin 2009/28/EY 17 artiklan 1 kohdan a, b ja c alakohtaa sovellettaessa on otettava huomioon biopolttoaineet ja bionesteet, jäsenvaltioiden olisi vaadittava talouden toimijoita osoittamaan, että biopolttoaineet ja bionesteet täyttävät direktiivin 2009/28/EY 17 artiklan 2-5 kohdassa vahvistetut kestävyyskriteerit.
(3)
Jos talouden toimija esittää komission hyväksymän vapaaehtoisen järjestelmän mukaisesti saadut todisteet tai tiedot siltä osin kuin hyväksymistä koskeva päätös ne kattaa, jäsenvaltio ei saisi vaatia toimittajalta lisänäyttöä kestävyyskriteerien täyttymisestä.
(4)
Komissiolle toimitettiin 14 päivänä elokuuta 2013 sen tunnustamista koskeva pyyntö, että vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmä osoittaa, että biopolttoainetoimitukset täyttävät direktiiveissä 98/70/EY ja 2009/28/EY vahvistetut kestävyyskriteerit. Tarkastusjärjestelmää voidaan soveltaa kaikkiin raaka-aineisiin, jotka soveltuvat vetykäsitellystä kasviöljystä valmistetun biodieselin valmistukseen (mukaan luettuina raaka palmuöljy, rapsiöljy, soijaöljy ja eläinrasvat), ja sitä voidaan soveltaa maailmanlaajuisesti. Tarkastusjärjestelmä kattaa koko toimitusketjun raaka-aineiden tuotannosta biopolttoaineiden jakeluun. Hyväksytty järjestelmä olisi asetettava saataville direktiivillä 2009/28/EY käyttöön otetun avoimuusfoorumin kautta. Kaupallista arkaluonteisuutta koskevat näkökohdat olisi otettava huomioon, ja ne saattavat johtaa järjestelmän julkaisemiseen vain osittain.
(5)
Vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmän tarkastelussa todettiin, että se kattaa riittävällä tavalla direktiiveissä 98/70/EY ja 2009/28/EY vahvistetut kestävyyskriteerit ja että siinä sovelletaan ainetasemenetelmää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan vaatimusten mukaisesti.
(6)
Vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmän tarkastelussa todettiin, että se täyttää asianmukaiset luotettavuudelle, läpinäkyvyydelle ja riippumattomille tarkastuksille asetetut standardit ja että se täyttää myös direktiivin 98/70/EY liitteessä IV ja direktiivin 2009/28/EY liitteessä V esitetyt menetelmiä koskevat vaatimukset.
(7)
Vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmää arvioitiin tämän komission täytäntöönpanopäätöksen hyväksymisajankohtana voimassa olleen lainsäädännön perusteella. Jos oikeusperustassa tapahtuu merkittäviä muutoksia, komissio arvioi järjestelmää todetakseen, kattaako se edelleen riittävällä tavalla hyväksynnän perustana olevat kestävyyskriteerit.
(8)
Tässä päätöksessä säädetyt toimenpiteet ovat biopolttoaineiden ja muiden bionesteiden kestävyyttä käsittelevän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Vetykäsitellystä kasviöljystä valmistetun uusiutuvan dieselin uusiutuvaa energiaa koskevassa direktiivissä vahvistettujen biopolttoaineiden kestävyyskriteerien mukaisuuden tarkastusjärjestelmä, jäljempänä järjestelmä, joka toimitettiin komissiolle 14 päivänä elokuuta 2013 hyväksyntää varten, osoittaa, että biopolttoainetoimitukset täyttävät kestävyyskriteerit, jotka vahvistetaan direktiivin 2009/28/EY 17 artiklan 3, 4 ja 5 kohdassa sekä direktiivin 98/70/EY 7 b artiklan 3, 4 ja 5 kohdassa.
Järjestelmä sisältää myös tarkat tiedot direktiivin 2009/28/EY 17 artiklan 2 kohdan ja direktiivin 98/70/EY 7 b artiklan 2 kohdan soveltamiseksi.
Sitä voidaan käyttää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan noudattamisen osoittamiseksi.
2 artikla
Jos järjestelmään tai järjestelmän sisältöön tehdään päätöksen hyväksymisen jälkeen sellaisia muutoksia, jotka saattaisivat vaikuttaa päätöksen perusteluihin, muutoksista on ilmoitettava komissiolle viipymättä. Komissio tarkastelee ilmoitettuja muutoksia arvioidakseen, kattaako järjestelmä edelleen riittävällä tavalla hyväksynnän perustana olevat kestävyyskriteerit.
Jos on selkeää näyttöä siitä, ettei järjestelmässä ole pantu täytäntöön tämän päätöksen soveltamisen kannalta olennaisia seikkoja, tai tällaisten seikkojen täytäntöönpano on vakavalla ja säännönmukaisella tavalla laiminlyöty, komissio voi kumota tämän päätöksen.
3 artikla
Tämä päätös on voimassa viisi vuotta.
4 artikla
Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 9 päivänä tammikuuta 2014.

Labels: 7
14
20